title: "Reimer Kay Holander"
text: "Reimer Kay Hentschel-Holander (* 12. 07. 1925 \u00f6n Berlin \u00fcs Hans Reimer Hentschel, \u2020 24. 09. 2013 \u00f6n Br\u00e4ist) wiar en Karming, diar Geografii, Architektuur, Konst- en Kultuur-Histoorii sa \u00fcs uk Plaanmaaking fuar L\u00f6n en Liren studiaret her. Sin Brauwening wiar di Aarber fuar Bl\u0113ren sa \u00fcs di \u00f6nsen \"Der Monat\", wan hi h\u00f6m diar\u00fcp bitaacht, hur sin Aalern en Grootaalern fan kemen wiar: Nuur\u0111friisl\u00f6n.\n\nHi set h\u00f6m t\u00f6hop me Weetenskepsliren sa \u00fcs Tams J\u00f6rgensen (1924\u20131987), Dr. Johannes Jensen (* 1928) und Dr. Hans Christian Nickelsen (1934\u20131983), en ja braacht dit Nordfriisk Instituut \u00f6n di Gang (1964).\nAl \u00f6nt't Jaar 1965 k\u00fcr di Aarber fant't Instituut bigen. Diarfuar wiar trii Kaamern iin \u00f6n dit H\u00fcs Uasterstraat 63 \u00f6n Br\u00e4ist h\u00fc\u00fcret uuren.\nReimer Kay Holander wiar Lektor en Gisjeftsf\u00f6\u00f6rer, en bit\u00f6 des Aarber her hi aur di Maaten fuul t\u00f6 k\u0113mpi, dat dit nii Instituut ek bal we\u0111er techtmaaket waar.\nBit hent\u00f6 deling wichtig es di Bl\u0113r \"Nordfriesland\", wat ali kwart Jaaren \u00fctkumt; dit heer Holander 1987 bigent.\n\nIaringen\n \u00d6n't Jaar 1987 waar Holander en sin W\u00fcf Janny Holander (1921\u20131999), diar uk Sekreteer fan't Instituut aarbert her, t\u00f6 Iarenmef\u00f6ligsters fan di Instituutsforiining maaket.\n\n 2005 fing Reimer Kay Holander di Hans-Momsen-Pris fan di Krais Nuur\u0111friisl\u00f6n\n\n Ee\u0111er sin Duar skref di Fuarseter Inken V\u00f6lpel-Krohn en Professor Dr. Thomas Steensen fan't NF-Instituut: \n \u201eHi heet Nordfriislon \u00e5l tu en teema m\u00e5\u00e5ged, as et e kris Nordfriislon nuch goorai j\u00e4if.\u201c \n Hi heer Nuur\u0111friisl\u00f6n t\u00f6 en Teema maaket, \u00fcs di Krais jit gaar ek diar wiar.\n\nEe\u0111er't Bruarwening\nT\u00f6hop me sin taust W\u00fcf, Margot Pauls, leweti Holander \u00f6n Br\u00e4ist en her jit aliweegen me Kultuur t\u00f6 d\u00f6n.\n\u00d6n des Jaaren waar Skreften \u00fctd\u00f6nen sa \u00fcs Der Schimmelreiter - Dichtung und Wirklichkeit, diar en auraarberti Faating fan en diipgungendi Aarber aur Storms Noveli wiar.\nEn \u00fc\u0111er wichtigi Aarber es uk sin Skreft aur di Autodidakt Hans Momsen uuren.\n\nHolander\nHolander"